《清明日示弟侄》
宋代·唐庚

岁华忽忽又清明，忆与诸生试集英。金锁掣雷开右掖，纻襕披集照升平。

立班雉尾身疑梦，茂对龙颜目乍惊。百拜起居分左右，十年胸臆转纵横。

愧无长策裨千虑，敢昧初心苟一名。三道岂能窥董傅，乙科今复愧匡衡。

始吾进取恬无意，看汝光华便是荣。他日当求田二顷，杖藜自足过浮生。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。